Neuvoston 20 päivänä heinäkuuta 2000 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 45/2000 Euroopan parlamentin ja neuvoston direktiivin antamiseksi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta



Virallinen lehti nro C 300 , 20/10/2000 s. 0045 - 0048



Neuvoston 20 päivänä heinäkuuta 2000 vahvistama Yhteinen kanta (EY) N:o 45/2000 Euroopan parlamentin ja neuvoston direktiivin 2000/.../EY antamiseksi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta (2000/C 300/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY(1) ja erityisesti sen 3 artiklan 2 kohdan ja 5 artiklan 3 kohdan, ottavat huomioon komission ehdotuksen(2), ottavat huomioon talous- ja sosiaalikomitean lausunnon(3), noudattavat perustamissopimuksen 251 artiklassa määrättyä menettelyä(4), sekä katsovat seuraavaa: (1) Elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY(5) luetellaan yhteisössä sallitut elintarvikelisäaineet sekä niiden käytön edellytykset. (2) Elintarvikelisäaineiden alalla käytettävät tekniikat ovat kehittyneet direktiivin 95/2/EY antamisen jälkeen. (3) Direktiiviä 95/2/EY olisi mukautettava tämän kehityksen huomioon ottamiseksi. (4) Lisäaineiden käyttö elintarvikkeissa voidaan hyväksyä ainoastaan sillä edellytyksellä, että lisäaineet täyttävät direktiivin 89/107/ETY liitteessä II säädetyt yleiset edellytykset. (5) Direktiivin 89/107/ETY 5 artiklan 1 kohdan mukaisesti jäsenvaltiot voivat sallia alueellaan uuden elintarvikelisäaineen käytön kahden vuoden ajan. (6) Jäsenvaltioiden pyyntöjen mukaisesti seuraavat kansallisesti sallitut elintarvikelisäaineet olisi hyväksyttävä yhteisön tasolla: propaani, butaani ja isobutaani. Näiden tuotteiden merkinnöissä olisi noudatettava aerosoleja koskevan jäsenvaltioiden lainsäädännön lähentämisestä 20 päivänä toukokuuta 1975 annettua neuvoston direktiiviä 75/324/ETY(6). (7) Komission päätöksellä 97/579/EY(7) perustettua elintarvikealan tiedekomiteaa on kuultu direktiivin 89/107/ETY 6 artiklan mukaisesti sellaisten säännösten antamisesta, jotka saattavat vaikuttaa kansanterveyteen, OVAT ANTANEET TÄMÄN DIREKTIIVIN: 1 artikla Muutetaan direktiivin 95/2/EY liitteet seuraavasti: 1) Muutetaan liite I seuraavasti: a) lisätään taulukkoon lisäaine seuraavasti: "E 949 Vety (*)"; b) lisätään huomautusten 3 kohdassa olevaa merkkiä (*) vastaavaan selitykseen seuraava: "E 949". 2) Liitteessä II: Lisätään rivi seuraavasti: ">TAULUKON PAIKKA>" 3) Liitteessä 4: a) Lisätään rivin "E 445: Puuhartsien glyseroliesterit" kolmanteen ja neljänteen sarakkeeseen seuraava: ">TAULUKON PAIKKA>" b) Lisätään rivit seuraavasti: ">TAULUKON PAIKKA>" 4) Korvataan liitteessä 5 ensimmäinen rivi seuraavasti: ">TAULUKON PAIKKA>" 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään ...(8). Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL L 40, 11.2.1989, s. 27, direktiivi sellaisena kun se on muutettuna Euroopan parlamentin ja neuvoston direktiivillä 94/34/EY (EYVL L 237, 10.9.1994, s. 1). (2) EYVL C 21 E, 25.1.2000, s. 42. (3) EYVL C 51, 23.2.2000, s. 27. (4) Euroopan parlamentin lausunto, annettu 11. huhtikuuta 2000 (ei vielä julkaistu virallisessa lehdessä), neuvoston yhteinen kanta, vahvistettu 20. heinäkuuta 2000 ja Euroopan parlamentin päätös ... (ei vielä julkaistu virallisessa lehdessä). (5) EYVL L 61, 18.3.1995, s. 1, direktiivi sellaisena kuin se on viimeksi muutettuna direktiivillä 98/72/EY (EYVL L 295, 4.11.1998, s. 18). (6) EYVL L 147, 9.6.1975, s. 40, direktiivi sellaisena kuin se on viimeksi muutettuna komission direktiivillä 94/1/EY (EYVL L 23, 28.1.1994, s. 28). (7) EYVL L 237, 28.8.1997, s. 18. (8) 18 kuukauden kuluttua tämän direktiivin voimaantulopäivästä NEUVOSTON PERUSTELUT I JOHDANTO 1. Komissio toimitti neuvostolle 23. heinäkuuta 1999 perustamissopimuksen 95 artiklaan perustuvan ehdotuksen Euroopan parlamentin ja neuvoston direktiiviksi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta(1). 2. Talous- ja sosiaalikomitea antoi lausuntonsa 9. joulukuuta 1999(2). 3. Euroopan parlamentti antoi lausuntonsa 11. huhtikuuta 2000(3). Tämän lausunnon johdosta komissio esittää muutetun ehdotuksen. 4. Neuvosto vahvisti yhteisen kantansa 20 päivänä heinäkuuta 2000 perustamissopimuksen 251 artiklan mukaisesti. II TARKOITUS Direktiiviehdotuksen tarkoituksena on mukauttaa elintarvikkeiden muista lisäaineista kuin väri- ja makeutusaineista annettua direktiiviä 95/2/EY(4) tieteen ja tekniikan viimeaikaiseen kehitykseen ottaen huomioon sekä teollisuudenalan että kuluttajien tarpeet. Direktiiviehdotuksen tarkoituksena on erityisesti sallia - tiettyjen sellaisten uusien elintarvikelisäaineiden käyttö, jotka elintarvikealan tiedekomitea on äskettäin arvioinut, - tiettyjen sellaisten elintarvikelisäaineiden käyttö yhteisön tasolla, jotka on väliaikaisesti sallittu joissakin jäsenvaltioissa kahden vuoden ajaksi ja jotka elintarvikealan tiedekomitea on nyt arvioinut, - tiettyjen aiemmin sallittujen elintarvikelisäaineiden uusia sovelluksia. Direktiiviehdotus on näin ollen tarpeellinen myös elintarvikealan sisämarkkinoiden toimivuuden varmistamiseksi. III YHTEISEN KANNAN ERITTELY A. YLEISET HUOMIOT Neuvosto noudatti komission kantaa Euroopan parlamentin tarkistuksiin sikäli, että se - hyväksyi tarkistuksen 3, - hylkäsi tarkistukset 1, 2 ja 6, 4 sekä 5. Seuraavassa erityishuomioita: B. ERITYISHUOMIOT - Tarkistus 3: Komissio, joka hylkäsi tämän tarkistuksen Euroopan parlamentin täysistunnossa, päätti myöhemmin kuulla elintarvikealan tiedekomiteaa uudestaan lisäaineen E 467 osalta ja poistaa tämän kohdan ehdotuksesta. Neuvosto pitää tätä perusteltuna ja hyväksyy sen vuoksi kyseisen tarkistuksen. - Tarkistus 1: Vaikka neuvosto onkin samaa mieltä siitä, että ennalta varautumisen periaate on erityisen tärkeä elintarvikealalla, se ei pidä erityisdirektiiviä sopivana paikkana tällaisen, soveltamisalaltaan yleisen periaatteen käyttöönottamiselle. Lisäksi neuvosto on sitä mieltä, että ennalta varautumisen periaate on jo otettu huomioon tällä erityisalalla, koska lisäaineiden käyttö elintarvikkeissa sallitaan ainoastaan sen jälkeen, kun elintarvikealan tiedekomitea on arvioinut ne ja todennut ne turvallisiksi direktiivin 89/107/ETY(5) liitteessä II säädetyn mukaisesti. Neuvosto katsoo, että tämä olisi ilmaistava uudessa johdanto-osan kappaleessa (katso johdanto-osan 4 kappale). - Tarkistus 5: Neuvosto hylkäsi tämän tarkistuksen, koska se ei katso sopivaksi kieltää jo käytössä olevia lisäaineita. Kyseisen kolmen kaasun tulenarkuus on otettu huomioon rajoittamalla näitä kaasuja sisältävät kasviöljyt ainoastaan ammatilliseen käyttöön. Lisäksi nämä tuotteet on varustettava varoitusmerkinnällä aerosoleja koskevan neuvoston direktiivin 75/324/ETY(6) mukaisesti. Tämä on ilmaistu johdanto-osan 6 kappaleessa. IV PÄÄTELMÄT Neuvosto katsoo, että yhteinen kanta vastaa olennaisilta osin Euroopan parlamentin tärkeimpiä toiveita ja että siinä otetaan riittävästi huomioon tekniikan viimeaikainen kehitys ja siihen liittyvät vaatimukset. Neuvosto on sitä mieltä, että yhteisessä kannassa on tasapuolisesti otettu huomioon teollisuuden alan teknologiset tarpeet ja kuluttajien odotukset. (1) EYVL C 21 E, 25.1.2000, s. 42. (2) EYVL C 51, 23.2.2000, s. 27. (3) Asiak. 7671/00 CODEC 274 DENLEG 23. (4) EYVL L 61, 20.2.1995, s. 1. (5) EYVL L 40, 11.2.1989, s. 27. (6) EYVL L 147, 9.6.1975, s. 40.